CELEX: C2004/284/37
Language: lt
Date: 2004-11-20 00:00:00
Title: Byla T-287/04 Lorte, Sociedad Limitada, Oleo Unión, Federación Empresarial de Organizaciones de Productores de Aceite de Oliva ir Unaproliva, Unión de organizaciones de productores de Aceite de Oliva 2004 m. liepos 13 d. pareikštas ieškinys Europos Sąjungos Tarybai

20.11.2004   
            
            
               LT
            
            
               Europos Sąjungos oficialusis leidinys
            
            
               C 284/17
            
         Lorte, Sociedad Limitada, Oleo Unión, Federación Empresarial de Organizaciones de Productores de Aceite de Oliva ir Unaproliva, Unión de organizaciones de productores de Aceite de Oliva 2004 m. liepos 13 d. pareikštas ieškinys Europos Sąjungos Tarybai
   (Byla T-287/04)
   (2004/C 284/37)
   Bylos kalba: ispanų
   2004 m. liepos 13 d. Europos Bendrijų Pirmosios instancijos teisme buvo pareikštas Lorte, Sociedad Limitada, nurodžiusio adresą dokumentams įteikti Estepa (Ispanija), Oleo Unión, Federación Empresarial de Organizaciones de Productores de Aceite de Oliva, nurodžiusio adresą dokumentams įteikti Sevilijoje (Ispanija), ir Unaproliva, Unión de organizaciones de productores de Aceite de Oliva, nurodžiusio adresą dokumentams įteikti Jaén (Ispanija), atstovaujamų advokato Rafael Illescas Ortiz, įrašyto į Madrido advokatų sąrašą, ieškinys Europos Sąjungos Tarybai.
   Pareiškėjai Pirmosios instancijos teismo prašo:
   
               —
            
            
               patenkinti ieškinį dėl 2004 balandžio 29 d. Tarybos reglamentų (EB) Nr. 864/2004 ir Nr. 865/2004 panaikinimo; Reglamento Nr. 864/2004 atžvilgiu Pirmosios instancijos teismo prašoma panaikinti:
               
                           i)
                        
                        
                           1 straipsnio 7 punktą, kuriuo 2003 m. rugsėjo 29 d. Tarybos reglamento (EB) Nr. 1782/2003 37 straipsnio 1 dalyje įterpiama nauja pastraipa;
                        
                     
                           ii)
                        
                        
                           1 straipsnio 11 punktą, kuriuo 2003 m. rugsėjo 29 d. Tarybos reglamento (EB) Nr. 1782/2003 44 straipsnio 2 dalyje įterpiama nauja pastraipa;
                        
                     
                           iii)
                        
                        
                           1 straipsnio 20 punktą, kuriuo 2003 m. rugsėjo 29 d. Tarybos reglamente (EB) Nr. 1782/2003 (2003 m. spalio 21 d., OL L 270), įtvirtinant naują 10b skyrių „Pagalba alyvų laukams“, įterpiamas naujas 110h straipsnis; ir ypač su jo punkto b punktu;
                        
                     
                           iv)
                        
                        
                           priedą, kuriuo pakeičiamas 2003 m. rugsėjo 29 d. Tarybos reglamentas (EB) Nr. 1782/2003 (2003 m. spalio 21 d., OL L 270) VI priedas, lentelėje įterpiant naujas keturias eilutes, ir ypač antrą eilutę, susijusią su alyvuogių aliejumi, kurioje daroma nuoroda į Reglamento Nr. 136/66/EEB 5 straipsnį – Pagalba alyvuogių aliejaus gamybai – ir kuris nustato Ispanijai maksimalų garantuotą kiekį (NGK) 760 027 tonų alyvuogių aliejaus;
                        
                     
         
               —
            
            
               Reglamento Nr. 865/2004 atžvilgiu Pirmosios instancijos teismo prašoma panaikinti:
               
                           —
                        
                        
                           22 straipsnį, kuriuo panaikinama Reglamento (EEB) Nr. 1638/98 5 straipsnio 1 pastraipa, kiek tai susiję išimtinai su jo 2 ir 3 pastraipomis ir tik ta apimtimi, kuria įtvirtinami pagalbos pagal alyvuogių augintojų pajamas nustatymo pagrindinai kriterijai, remiantis nauja schema, pagrįsta Reglamentu (EB) Nr. 1782/2003.
                        
                     
         Teisiniai pagrindai ir pagrindiniai argumentai
   Pareiškėjai tvirtina, kad panaikindami istorinį 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo, ginčijami reglamentai bendrosios žemės ūkio politikos srityje nustatė naują pagalbos alyvuogių aliejaus ir valgomųjų alyvuogių gamintojams schemą bei naują šių produktų rinkų bendrą organizavimą. Atsižvelgiant į istorinę pagalbos gamybai tvarką, ginčijami reglamentai įtvirtino naują sistemą, panaikinančią tiesioginę pagalbą gamintojams bei nustatančią vien tik išmokų schemą, dėl kurios nuo 2006 m. alyvuogių aliejaus sektoriuje nuo kainų rėmimo ir pagalbos gamybai politikos pereinama prie naujos pagalbos pagal alyvuogių augintojų pajamas politikos.
   Grįsdami savo ieškinį, pareiškėjai nurodo:
   
               —
            
            
               teisėtų lūkesčių principo pažeidimą. Jie teigia, kad, visų pirma, bendras rinkų organizavimas gamintojams suteikė perspektyvas, kurias jo reforma visiškai panaikino ta apimtimi, kuria alyvuogių augintojai, atsižvelgiant į sektoriaus suvaržymus, investavo tikėdamiesi ilgalaikio rentabilumo, ir, antra, prekybos metai (nuo 1999 – 2000 m. iki 2002 – 2003 m.) naujoms pagalboms sutampa su laikotarpiais, kurių metu alyvuogių augintojų, auginusių 1998 m., gamyba nebuvo reikšminga.
            
         
               —
            
            
               piktnaudžiavimą įgaliojimais. Pareiškėjai, visų pirma, tvirtina, kad Komisija ir Taryba 1998 m., po to dar kartą 2001 m., įsipareigojo prieš darant reformą alyvuogių aliejaus srityje surinkti patikimą informaciją apie šią sritį bei atsižvelgti į gamybos vystymąsi ir alyvuogių augintojų galimybes Ispanijoje bei Portugalijoje. Taigi, pareiškėjai teigia, kad Komisija jau pateikė Tarptautinei Alyvininkystės Tarybai patikimą informaciją apie alyvuogių aliejaus gamybą Ispanijoje, ir todėl nei Komisija, nei Taryba negalėjo į šią informaciją neatsižvelgti.
            
         
               —
            
            
               EB sutarties 253 straipsnyje numatytos pareigos motyvuoti pažeidimą.
            
         
               —
            
            
               Bendrijos gamintojų nediskriminavimo principo pažeidimą EB sutarties 21 straipsnio 1 pastraipos prasme.